English in a Minute, ບົດ​ທີ 39 "break the bank " ແປ​ວ່າ ຈ່າຍ​ເງິນ​ຈົນ​ໝົດ ຈົນ​ສ້ຽງ
ຄຳວ່າ "break the bank " ແປ​ວ່າ ຈ່າຍ​ເງິນ​ຈົນ​ໝົດ ຈົນ​ສ້ຽງ
ກັບມາພົບກັນອີກເທື່ອນຶ່ງເນາະທ່ານໃນລາຍການພາສາອັງກິດໃນ 1 ນາທີຂອງພວກເຮົາ ບັນດາທ່ານຄົງຈະເຄີຍໄດ້ໄປເລາະຫາຊື້ເຄື່ອງ ແລະໃນເວລາທີ່ຍ່າງເລາະຢູ່ນັ້ນ ກໍໄດ້ຍິນບາງຄົນເວົ້າຂຶ້ນວ່າ: ປະໂຫຍກນີ້ເປັນຄຳເວົ້າທີ່ງ່າຍໆ ຊຶ່ງທ່ານຈະສາມາດນຳໄປປະກອບເຂົ້າກັບຄວາມຮູ້ພາສາອັງກິດແບບອາເມຣິກັນຂອງທ່ານ ພວກເຮົາລອງມາຟັງບົດສົນທະນານີ້ນຳກັນເບິ່ງເນາະ: ຂ້ອຍຢາກຊື້ລົດໃໝ່ ມື້ວານນີ້ຂ້ອຍໄປເຫັນລົດຄັນນຶ່ງຢູ່ບໍລິສັດຂາຍລົດ ແຕ່ມັນແພງຫລາຍ ແພງຫລາຍປານໃດ? ແພງຫລາຍ ແພງພິລຶກ ຂ້ອຍບໍ່ສາມາດຈະຊື້ໄດ້ ແລະຂ້ອຍກໍບໍ່ຢາກໃຫ້ຖົງແຕກ ຫລື I don't want to break the bank ປະໂຫຍກນີ້ໝາຍຄວາມວ່າ ການໃຊ້ເງິນຈົນໝົດຈົນສ້ຽງ ແລະສຳນວນນີ້ ແມ່ນໄດ້ມາຈາກການພະນັນ ຖ້ານັກຫລິ້ນການພະນັນລິ້ນໄດ້ເງິນ ຫລາຍກວ່າໂຮງກາຊິໂນມີຢູ່ ເວລານັ້ນ ເຮົາຈະເວົ້າວ່າ “breaking the bank” ຊຶ່ງໝາຍຄວາມວ່າ ເອົາຈົນໝົດຈົນກ້ຽງ ແລະເວລາຜູ້ໃດຜູ້ນຶ່ງບໍ່ມີເງິນ ເຮົາກໍຈະເວົ້າວ່າ “he is broke” ຊຶ່ງກົງກັບຄຳວ່າ “ລາວກະເປົາແຫ້ງ